text: Карыстальнікі сацыяльных сетак сталі паведамляць аб буйным пажары на вуліцы Чалюскінцаў у Магілёве. Меркавана узгаранне адбылося на тэрыторыі рэгенератарнага завода. Да месца пажару была накіравана выратавальная тэхніка.
  Прычыны пажару высвятляюцца. МНС паведамляе, што ўзгаранне адбылося на пляцоўцы для захоўвання адходаў гумы.
  На месцы здарэння працавалі больш за 50 ратавальнікаў, а да месца ўзгарання збіраліся накіраваць пажарны цягнік.
  За першае паўгоддзе 2017 года ў Беларусі па крымінальных справах асуджана 21 326 чалавек. З іх больш за ўсё — за злачынствы супраць уласнасці: 8217 чалавек. За злачынствы супраць жыцця і здароўя ў першым паўгоддзі 2017 года асуджана 1332 чалавекі, за злачынствы, звязаныя з наркотыкамі, — 1568 чалавек. "Эканамічных" злачынцаў — 293 чалавекі, паведамляе Еўрарадыё.
  Пры гэтым за паўгода беларускія суды апраўдалі усяго 36 чалавек. Апраўдана 0,17% з усіх, чые крымінальныя справы былі даведзеныя да суда!
  Годам раней судамі было апраўдана на 8 чалавек больш, а за ўвесь 2016 год з горда паднятай галавой выйшлі з судоў 83 чалавекі, якія абвінавачваліся ў крымінальных злачынствах.
  Як паведамляе радыё Свабода, беларускія суды запраграмаваныя караць», — лічыць праваабаронца Валянцін Стэфановіч.
  За першае паўгоддзе 2017 года ў беларускіх судах асуджана 21 326 чалавек, апраўдана 36 чалавек. Такія лічбы апублікаваныя на сайце Вярхоўнага Суду Беларусі.
  Самы распаўсюджаны від пакарання — пазбаўленне волі. У калоніі за першае паўгоддзе гэтага года для адбыцця пакарання адправілі 6 335 чалавек.
  Абмежаванне волі прызначанае 3 915 асуджаным, з іх так званую «хімію» атрымалі 1293 чалавекі, «хатнюю хімію» — 2 622.
  Папраўчыя работы прысудзілі 902 парушальнікам, арышт — 3480, штраф — 2443, грамадскія работы — 2412, пазбаўленне права займаць пэўныя пасады або займацца пэўнай дзейнасцю — 125.